pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รองเลขาธิการนายกรัฐมนตรี ฝ่ายการเมือง ปฏิบัติหน้าที่โฆษกประจำสำนักนายกรัฐมนตรี เผยนายกรัฐมนตรีติดตามปัญหาและข้อร้องเรียนของประชาชนทุกช่องทางสื่อออนไลน์
วันพุธที่ 31 ตุลาคม 2561
รองเลขาธิการนายกรัฐมนตรี ฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เผยนายกรัฐมนตรีติดตามปัญหาและข้อร้องเรียนของประชาชนทุกช่องทางสื่อออนไลน์
นายพุทธิพงษ์ ปุณณกันต์ รองเลขาธิการนายกรัฐมนตรี ฝ่ายการเมือง ปฏิบัติหน้าที่โฆษกประจําสํานักนายกรัฐมนตรี ย้ํานายกรัฐมนตรีกําชับปลัดกระทรวงและผู้ว่าราชการจังหวัดติดตามข้อร้องเรียนและปัญหาของประชาชนทุกช่องทางสื่อออนไลน์
วันนี้ (30 ตุลาคม 2561) เวลา 14.15 น. ณ อาคารยุพราช มหาวิทยาลัยราชภัฏเชียงราย จังหวัดเชียงราย นายพุทธิพงษ์ ปุณณกันต์ รองเลขาธิการนายกรัฐมนตรี ฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า นายกรัฐมนตรี ได้สั่งการในที่ประชุม กําชับผู้ว่าราชการจังหวัด ทุกจังหวัดและปลัดกระทรวงทุกกระทรวง เร่งติดตามคําถามและปัญหาที่ประชาชนได้สอบถามหรือส่งเรื่องทางสื่อสารออนไลน์ทั้ง Facebook twitter instagram และ website ของนายกรัฐมนตรีทุกช่องทาง เพื่อเร่งแก้ปัญหาให้พี่น้องประชาชน และขอให้มีการรายงานผลการดําเนินงานกลับเข้าไปในทุกช่องทางออนไลน์ด้วย โดยนายกรัฐมนตรีจะเข้าไปตอบคําถามและข้อสงสัยผ่านทาง inbox ด้วยตนเองด้วย
---------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ก.เกษตรฯ ประชุมคณะกรรมการขับเคลื่อนโครงการตลาดสินค้าเกษตรออนไลน์ ชี้ช่องเกษตรกรขายสินค้าผ่านแพลตฟอร์มออนไลน์ [กระทรวงเกษตรเเละสหกรณ์]
วันอังคารที่ 19 พฤษภาคม 2563
ก.เกษตรฯ ประชุมคณะกรรมการขับเคลื่อนโครงการตลาดสินค้าเกษตรออนไลน์ ชี้ช่องเกษตรกรขายสินค้าผ่านแพลตฟอร์มออนไลน์ [กระทรวงเกษตรเเละสหกรณ์]
ก.เกษตรฯ ประชุมคณะกรรมการขับเคลื่อนโครงการตลาดสินค้าเกษตรออนไลน์ ชี้ช่องเกษตรกรขายสินค้าผ่านแพลตฟอร์มออนไลน์
นายนราพัฒน์ แก้วทอง ผู้ช่วยรัฐมนตรีประจํากระทรวงเกษตรและสหกรณ์ เปิดเผยภายหลังการประชุมคณะกรรมการขับเคลื่อนโครงการตลาดสินค้าเกษตรออนไลน์ ณ กระทรวงเกษตรและสหกรณ์ ว่า จากการดําเนินโครงการตลาดสินค้าเกษตรออนไลน์ “เปลี่ยนเกษตรกรให้เป็นผู้ค้าออนไลน์มืออาชีพ” โดยกระทรวงเกษตรและสหกรณ์ร่วมกับบริษัท ลาซาด้า ประเทศไทย จํากัด ได้จัดการฝึกอบรมแก่เกษตรกร ทั้งกลุ่มแปลงใหญ่ กลุ่มสหกรณ์ กลุ่มวิสาหกิจชุมชน และ Young Smart Farmer เมื่อช่วงเดือนกุมภาพันธ์ 2563 ที่ผ่านมา แต่เนื่องจากสถานการณ์โรคติดเชื้อไวรัสโคโรนา 2019 หรือ COVID-19 ส่งผลกระทบต่อแผนงานโครงการตลาดสินค้าเกษตรออนไลน์ฯ จึงได้หารือเบื้องต้นกับผู้แทนจากบริษัทลาซาด้า เพื่อปรับวิธีการฝึกอบรมให้สอดคล้องกับสถานการณ์ปัจจุบัน เบื้องต้นได้เสนอวิธีวิธีอบรมผ่านระบบ VDO conference “MOAC Live Streaming course” ซึ่งมีรูปแบบการอบรมสื่อสารโต้ตอบกันระหว่างผู้สอนและผู้เข้ารับการอบรมแบบ real time และสามารถเก็บบันทึกการอบรมเพื่อดูย้อนหลังได้
นอกจากนี้ ที่ประชุมได้เห็นชอบแผนเตรียมจัดทําบันทึกข้อตกลงความร่วมมือ (MOU) ด้านการส่งเสริมพาณิชย์อิเล็กทรอนิกส์ (e-Commerce) ระหว่างกระทรวงเกษตรและสหกรณ์กับบริษัท ช้อปปี้ (ประเทศไทย) จํากัด ซึ่งเห็นว่าจะเป็นประโยชน์ต่อพี่น้องเกษตรกร โดยจะนําเสนอต่อผู้บริหารเพื่อให้ความเห็นชอบต่อไป โดยขอบเขตความร่วมมือดังกล่าว กระทรวงเกษตรฯ จะเป็นผู้สนับสนุนเกษตรกรที่มีความพร้อมเพื่อเข้าร่วมโครงการกับช้อปปี้ ส่วนทางช้อปปี้จะร่วมส่งเสริมและสนับสนุนให้มีการพัฒนาศักยภาพของเกษตรกร พัฒนาทักษะอีคอมเมิร์ซให้แก่เจ้าหน้าที่และเครือข่ายของกระทรวงเกษตรฯ เพื่อใช้พัฒนาความรู้ให้แก่เกษตรกร รวมถึงจะเผยแพร่โครงการด้านการส่งเสริมพาณิชย์อิเล็กทรอนิกส์ของกระทรวงเกษตรฯ ผ่านสื่อต่าง ๆ ของช้อปปี้ และจัดกิจกรรมส่งเสริมการขายให้แก่เกษตรกรในโครงการอีกด้วย
ทั้งนี้ ยังได้มีการสรุปภาพรวมกิจกรรมเปิดตัวโครงการตลาดสินค้าเกษตรออนไลน์ฯ เมื่อวันที่ 4 มีนาคม 2563 ณ มหาวิทยาลัยเกษตรศาสตร์ ซึ่งประสบความสําเร็จเป็นที่น่าพอใจ โดยมีผู้เข้าร่วมเปิดตัวโครงการกว่า 300 คน และมีกลุ่มเกษตรกรกว่า 40 กลุ่ม ให้ความร่วมมือนําสินค้ามาจัดแสดงกว่า 55 รายการ และจากการติดตามผลการดําเนินการฝึกอบรมหลักสูตร ตลาดนําการเกษตร ตลาดสินค้าเกษตรออนไลน์ โดยมีวิทยากรจากลาซาด้าเป็นผู้ถ่ายทอดความรู้ ได้รับการตอบรับอย่างดี โดยมีผู้สนใจเข้าร่วมอบรมกว่า 200 คน มีร้านค้าของเกษตรกรขึ้นจําหน่ายผ่านแพลตฟอร์มลาซาด้า 113 ร้านค้า และยังมีการจัดตั้งกลุ่มไลน์ “ติดตามอบรมกับลาซาด้า” เพื่อเป็นช่องทางการติดต่อสื่อสารและแก้ไขปัญหาในขั้นตอนการสมัคร
รัฐบาลไทย-ข่าวทำเนียบรัฐบาล-วช. จับมือ พม. MOU ขับเคลื่อนงานนวัตกรรมและเทคโนโลยีสำหรับคนพิการและผู้สูงอายุ นำนวัตกรรมเสริมพลังกลุ่มเปราะบางก้าวเข้าสู่วิถีชีวิตแบบ NEW NORMAL
วันพุธที่ 29 กรกฎาคม 2563
วช. จับมือ พม. MOU ขับเคลื่อนงานนวัตกรรมและเทคโนโลยีสําหรับคนพิการและผู้สูงอายุ นํานวัตกรรมเสริมพลังกลุ่มเปราะบางก้าวเข้าสู่วิถีชีวิตแบบ NEW NORMAL
วช. จับมือ พม. MOU ขับเคลื่อนงานนวัตกรรมและเทคโนโลยีสําหรับคนพิการและผู้สูงอายุ นํานวัตกรรมเสริมพลังกลุ่มเปราะบางก้าวเข้าสู่วิถีชีวิตแบบ NEW NORMAL
(26 มิถุนายน 2563) เวลา 13.30 น. นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ เป็นประธานในพิธีลงนามบันทึกข้อตกลงความร่วมมือ (MOU) เพื่อขับเคลื่อนงานนวัตกรรมและเทคโนโลยีสาหรับคนพิการและผู้สูงอายุ ระหว่างสํานักงานการวิจัยแห่งชาติ (วช.) กรมส่งเสริมและพัฒนาคุณภาพชีวิตคนพิการ (พก.) กรมกิจการผู้สูงอายุ (ผส.) ณ ห้องประชุมชั้น 2 อาคารกรมพัฒนาสังคมและสวัสดิการ กระทรวงการพัฒนาสังคมและความมั่นคงของมนุษย์ กรุงเทพมหานคร
ปัจจุบันประเทศไทยกําลังตกอยู่ในสภาวะความท้าทายจากการแพร่ระบาดของเชื้อไวรัส COVID-19 และทําให้สังคมไทยก้าวเข้าสู่ยุคการใช้วิถีชีวิตแบบ New Normal หรือ “ความปกติใหม่” รัฐบาลภายใต้การนําของพลเอก ประยุทธ์ จันทร์โอชา นายกรัฐมนตรี ได้กําหนดมาตรการในการฝ่าวิกฤต COVID-19 โดยยึดมั่นในหลักการ “ไม่ทิ้งใครไว้ข้างหลัง” (Leave no one behind) มุ่งการยกระดับคุณภาพชีวิตและการลดความเหลื่อมล้าของคนในสังคม นําประเทศไปสู่การพัฒนาอย่างยั่งยืน
วช. และ พม. ได้ตระหนักถึงความสําคัญในการให้ช่วยเหลือกลุ่มเป้าหมายทุกกลุ่มวัย โดยเฉพาะคนพิการและผู้สูงอายุ ที่ถือเป็นกลุ่มเปราะบาง โดยร่วมกับกระทรวงการอุดมศึกษา วิทยาศาสตร์ วิจัยและนวัตกรรม โดย วช. ในการขับเคลื่อนงานด้านคนพิการและผู้สูงอายุ ร่วมกันระหว่าง 3 ฝ่าย ได้แก่ สํานักงานการวิจัยแห่งชาติ (วช.) กรมส่งเสริมและพัฒนาคุณภาพชีวิตคนพิการ (พก.) และกรมกิจการผู้สูงอายุ (ผส.) เพื่อผลักดันให้เกิดการนําผลงานนวัตกรรมพร้อมใช้สําหรับคนพิการและผู้สูงอายุ ที่มีอยู่มาใช้ให้เกิดประโยชน์ต่อกลุ่มเป้าหมาย จึงนําไปสู่การจัดทําบันทึกข้อตกลงความร่วมมือ (MOU) ร่วมกันทั้ง 3 ฝ่าย โดยมีวัตถุประสงค์เพื่อให้เกิดการกําหนดนโยบาย วางแผนการพัฒนางานวิจัย นวัตกรรมและเทคโนโลยีสําหรับคนพิการและผู้สูงอายุ ส่งเสริมและสนับสนุนให้คนพิการและผู้อายุให้ได้รับการบริการด้านนวัตกรรมและเทคโนโลยีที่ทันสมัย โดยการนําองค์ความรู้ต่าง ๆ ขับเคลื่อนผลงานวิจัย นวัตกรรมและเทคโนโลยี ไปสู่การขยายผลต่อกลุ่มเป้าหมายและผลักดันให้เกิดการใช้ประโยชน์อย่างเป็นรูปธรรม รวมทั้ง ยังเป็นการเพิ่มประสิทธิภาพการดําเนินงานของเจ้าหน้าที่ ซึ่งนวัตกรรมหุ่นยนต์จะช่วยลดการสัมผัสให้น้อยลง เว้นระยะห่าง ลดการติดเชื้อ และการกระจายแพร่เชื้อได้เป็นอย่างดี
ทั้งนี้ ภายในพิธี MOU ยังมีกิจกรรมที่สําคัญ ได้แก่ การรับมอบนวัตกรรมหุ่นยนต์สําหรับคนพิการและผู้สูงอายุ นิทรรศการนําเสนอผลงานเทคโนโลยีและนวัตกรรมสําหรับคนพิการและผู้สูงอายุ เช่นเตียงพลิกตะแคงอัตโนมัติ เครื่องกําจัดกลิ่นเหม็นด้วยสนามไฟฟ้าโคโรนา รถเข็นคนพิการแบบปรับยืนโดยไม่ใช้ไฟฟ้า เป็นต้น
ข้อมูลข่าวโดย : สํานักงานการวิจัยแห่งชาติ (วช.)
เผยแพร่ : จิรายุ รุจิพงษ์วาที
ส่วนสื่อสารองค์กร
กระทรวงการอุดมศึกษา วิทยาศาสตร์ วิจัยและนวัตกรรม
โทรศัพท์ 0 2333 3700 ต่อ 3728 - 3732 โทรสาร 0 2333 3834
Facebook : @MHESIThailand
Call Center โทร.1313
รัฐบาลไทย-ข่าวทำเนียบรัฐบาล-นายกรัฐมนตรีเผยรัฐบาลให้ความสำคัญกับระบบเศรษฐกิจฐานราก มุ่งส่งเสริมให้เกิดความเข้มแข็งจากเศรษฐกิจภายใน
วันอังคารที่ 2 พฤษภาคม 2560
นายกรัฐมนตรีเผยรัฐบาลให้ความสําคัญกับระบบเศรษฐกิจฐานราก มุ่งส่งเสริมให้เกิดความเข้มแข็งจากเศรษฐกิจภายใน
นายกรัฐมนตรีเผยรัฐบาลให้ความสําคัญกับระบบเศรษฐกิจฐานราก มุ่งส่งเสริมให้เกิดความเข้มแข็งจากเศรษฐกิจภายใน
วันนี้ (2 พฤษภาคม 2560) เวลา 13.00 น. ณ บริเวณห้องโถงตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรีกล่าวภายหลังการประชุมคณะรัฐมนตรีถึงกรณีสถานการณ์เศรษฐกิจของประเทศไทยว่า ถึงแม้ว่าตัวเลขเศรษฐกิจจะดีขึ้นในช่วงเวลาที่ผ่าน ซึ่งแสดงให้เห็นสถานการณ์เศรษฐกิจในอนาคต แต่ก็มีความอ่อนไหวอยู่บ้างบางประการทั้งสถานการณ์ภายนอกประเทศ รวมถึงความขัดแย้งในกรณีต่าง ๆ แต่รัฐบาลให้ความสําคัญกับระบบเศรษฐกิจฐานรากเป็นหลัก ซึ่งจากรายงานของสื่อมวลชน และจากหลายฝ่ายที่เกี่ยวข้องพบว่าประชาชนยังมีรายได้ไม่เพียงพอ พร้อมกับกล่าวย้ําว่าถึงแม้จะมีการพัฒนาปรับโครงสร้างเศรษฐกิจขนาดใหญ่ ขนาดกลาง และขนาดเล็ก แต่รัฐบาลยังให้ความสําคัญกับการพัฒนาเศรษฐกิจระดับฐานรากว่าทําอย่างไรจะให้ประชาชนมีเงินใช้มากขึ้น โดยในวันนี้ได้เร่งรัดในที่ประชุมให้หน่วยงานที่เกี่ยวข้องดูแลภาคเกษตร ผู้ประกอบอาชีพอิสระ ผู้มีรายได้น้อย รวมถึงการบริหารจัดการน้ํา และการจัดสรรที่ดินให้รวดเร็วขึ้น ซึ่งรัฐบาลได้ดําเนินการมาตลอดแต่ยังติดขัดกับกฎหมาย วิธีการดําเนินการ ซึ่งต้องรื้อฟื้น และดําเนินการทําใหม่ โดยบางพื้นที่มีปัญหาในการทําแก้มลิง ตรงไหนที่ดีอยู่แล้วรัฐบาลก็จะเข้าไปส่งเสริมให้มีการบริหารจัดการน้ําในระดับท้องถิ่นเพื่อเพิ่มศักยภาพมากขึ้น ไม่ว่าจะเป็นแหล่งกักเก็บน้ํา การแก้ปัญหาน้ําท่วมต่าง ๆ พร้อมเน้นย้ําให้แก้ไขปัญหาน้ําท่วมพื้นที่ภาคใต้จะต้องลดระดับลงให้มากที่สุด ซึ่งต้องอาศัยความร่วมมือของทุกคนในการแก้ไขปัญหา
นายกรัฐมนตรีกล่าวว่า ในช่วงที่ผ่านมารัฐบาลได้ทํากิจกรรมมากมายในการดูแลผู้มีรายได้น้อย ทั้งการจัดทําโครงสร้างเรื่องระบบสหกรณ์ วิสาหกิจชุมชน ตลาดประชารัฐ ซึ่งเป็นการเริ่มทําโครงสร้างใหม่ทําให้ผลสัมทธิ์ที่ออกมาสู่ประชาชนอาจจะมีน้อยไป เพราะอยู่ในระยะฟื้นฟูต้องแก้ไข พร้อมกล่าวว่ารัฐบาลไม่เคยลืมดําเนินการเรื่องเหล่านี้ และไม่ได้เน้นทําแต่เรื่องใหญ่ในระดับประชาคมเศรษฐกิจระดับอาเซียน (เออีซี) ซึ่งจะต้องมีการสานต่อ และทําไปพร้อม ๆ กัน เพื่อให้เกิดประโยชน์ต่อประชาชนในระยะแรก และเพิ่มรายได้ทั้งระบบให้มากขึ้น ทําให้ชาวบ้านมีเงินใช้มากขึ้น มีการจ้างงาน และจะต้องแก้ไขปัญหาฐานรากสร้างความเข้มแข็งจากภายใน พร้อมทั้งกล่าวแสดงความเป็นห่วงต่อการบิดเบือนข้อมูล ทําให้เกิดการเข้าใจผิดโดยเฉพาะกลุ่มผู้มีรายได้น้อย พร้อมกล่าวเน้นย้ําว่าสิ่งสําคัญที่สุด ทุกคนจะต้องพัฒนาตัวเองโดยการศึกษาหาความรู้เพิ่มเติม นําเทคโนโลยี และนวัตกรรมเข้ามาช่วยการประกอบธุรกิจ
--------------------------------------------
รัฐบาลไทย-ข่าวทำเนียบรัฐบาล-กระทรวงยุติธรรม โดยสถาบันนิติวิทยาศาสตร์ พร้อมปฏิบัติการเป็นเครือข่ายตรวจ SARS-CoV-2
วันศุกร์ที่ 1 พฤษภาคม 2563
กระทรวงยุติธรรม โดยสถาบันนิติวิทยาศาสตร์ พร้อมปฏิบัติการเป็นเครือข่ายตรวจ SARS-CoV-2
กระทรวงยุติธรรม โดยสถาบันนิติวิทยาศาสตร์ พร้อมปฏิบัติการเป็นเครือข่ายตรวจ SARS-CoV-2
ในวันพุธที่ ๒๒ เมษายน ๒๕๖๓ เวลา ๑๔.๐๐ น. ณ ห้องปฏิบัติการตรวจสารพันธุกรรมทางคดี สถาบันนิติวิทยาศาสตร์ ชั้นที่ ๑๖ อาคารสุขประพฤติ ถนนประชาชื่น กรุงเทพฯ นายสมศักดิ์ เทพสุทิน รัฐมนตรีว่าการกระทรวงยุติธรรม พร้อมด้วย นายสามารถ เจนชัยจิตรวนิช ผู้ช่วยรัฐมนตรีประจํากระทรวงยุติธรรม ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม นายประสาร มหาลี้ตระกูล รองปลัดกระทรวงยุติธรรม นายสหการณ์ เพ็ชรนรินทร์ อธิบดีกรมพินิจและคุ้มครองเด็กและเยาวชน และ พ.ต.ท.วรรณพงษ์ คชรักษ์ ผู้อํานวยการสถาบันนิติวิทยาศาสตร์ ร่วมตรวจเยี่ยมห้องปฏิบัติการตรวจสารพันธุกรรมทางคดี (Crime Laboratory) หลังจากกรมวิทยาศาสตร์การแพทย์ ได้ประกาศรับรองให้สถาบันนิติวิทยาศาสตร์ กระทรวงยุติธรรม เป็นห้องปฏิบัติการเครือข่ายตรวจ SARS-CoV-2 โดยคณะผู้บริหารได้รับฟังบรรยายสรุปการดําเนินงานจากผู้ช่วยศาสตราจารย์วรวีร์ ไวยวุฒิ ผู้อํานวยการกองสารพันธุกรรม จากนั้นได้เข้าเยี่ยมชมภายในห้องปฏิบัติการ เพื่อชมอุปกรณ์และขั้นตอนการปฏิบัติงานของแพทย์และเจ้าหน้าที่ของห้องปฏิบัติการฯ
ทั้งนี้ สถาบันนิติวิทยาศาสตร์ กระทรวงยุติธรรม เป็นหนึ่งในห้องปฏิบัติการเครือข่ายตรวจ SARS-CoV-2 ที่ผ่านการทดสอบความชํานาญทางห้องปฏิบัติการ ซึ่งทั่วประเทศมีทั้งสิ้น ๑๑๒ แห่ง ทั้งในส่วนของภาครัฐและภาคเอกชน ห้องปฏิบัติการตรวจ SARS-CoV-2 ของสถาบันนิติวิทยาศาสตร์ มีเป้าหมายสําคัญ คือ การตรวจคัดกรองกลุ่มเจ้าหน้าที่และบุคลากรของกระทรวงยุติธรรมที่เป็นกลุ่มเสี่ยง โดยเฉพาะเจ้าหน้าที่ผู้ปฏิบัติงานใกล้ชิดกับผู้ต้องราชทัณฑ์ รวมทั้งเด็กและเยาวชนในสถานพินิจฯ เพื่อเป็นการป้องปรามและลดความเสี่ยงของการแพร่ระบาดของโรคติดเชื้อไวรัสโคโรนา 2019 (COVID-19)
รัฐบาลไทย-ข่าวทำเนียบรัฐบาล-ห่างกันสักพัก ...กรม สบส. ชวนทำธุรกรรมผ่านออนไลน์ ต้านภัยโควิด-19 [กระทรวงสาธารณสุข]
วันพุธที่ 22 เมษายน 2563
ห่างกันสักพัก ...กรม สบส. ชวนทําธุรกรรมผ่านออนไลน์ ต้านภัยโควิด-19 [กระทรวงสาธารณสุข]
ห่างกันสักพัก ...กรม สบส. ชวนทําธุรกรรมผ่านออนไลน์ ต้านภัยโควิด-19
กรมสนับสนุนบริการสุขภาพ (กรม สบส.) เปิดให้ทําธุรกรรมผ่านทางออนไลน์ และยื่นคําขอเปิดร้านนวด/ขึ้นทะเบียนหมอนวดทางไปรษณีย์ เพิ่มระยะห่างกันสักนิด เพื่อความปลอดภัยจากโควิด 19
ทันตแพทย์อาคม ประดิษฐสุวรรณ รองอธิบดีกรมสนับสนุนบริการสุขภาพ(กรม สบส.) กระทรวงสาธารณสุข กล่าวว่าเนื่องจากการแพร่ระบาดของโรคติดเชื้อไวรัสโคโรนา 2019 หรือโควิด 19 อันเป็นโรคติดต่ออันตรายตามประกาศกระทรวงสาธารณสุข โดยกระทรวงสาธารณสุขได้ขอความร่วมมือให้ปฏิบัติตามมาตรการ “อยู่บ้าน หยุดเชื้อ เพื่อชาติ” เว้นระยะห่างการเข้าสังคม เพื่อลดการแพร่ระบาดของโรค ซึ่งกรม สบส. ได้มีความห่วงใยในความปลอดภัยของผู้รับบริการ รวมไปถึงบุคลากรของกรม สบส.ที่ต้องทําหน้าที่ให้บริการประชาชน กรม สบส.จึงได้อํานวยความสะดวกให้แก่ประชาชน โดยเปิดให้ทําธุรกรรมกับกรม สบส.ผ่านทางออนไลน์ได้ ไม่ว่าจะเป็นการขออนุญาตเปิดกิจการสปา คลินิก โรงพยาบาลเอกชน รวมไปถึงการต่ออายุ เปลี่ยนแปลง แจ้งเลิกกิจการสถานพยาบาล สามารถยื่นคําขอผ่านทางระบบราชการออนไลน์ได้ที่เว็บไซต์ www.biz.govchannel.go.th ซึ่งได้เปิดให้ดําเนินการมาตั้งแต่ก่อนเกิดการระบาดของโควิด 19 ตามนโยบายของรัฐบาลที่ต้องการอํานวยความสะดวก และลดภาระให้กับประชาชน ส่วนกรณีขอเปิดร้านนวดสามารถยื่นคําขอส่งมาทางไปรษณีย์มาที่กรมสนับสนุนบริการสุขภาพหากต้องการชําระค่าธรรมเนียมรายปีของกิจการนวดหรือสปา สามารถยื่นผ่านทางเว็บไซต์ spa.hss.moph.go.th และนําเงินไปชําระที่เคาน์เตอร์ธนาคารกรุงไทยใกล้บ้านได้ทุกสาขา ส่วนหมอนวดเพื่อสุขภาพที่ต้องการขึ้นทะเบียนเป็นผู้ให้บริการในสถานประกอบการเพื่อสุขภาพ ให้ยื่นผ่านทางไปรษณีย์มาที่กรมสนับสนุนบริการสุขภาพได้เช่นกัน สามารถดูรายละเอียดเพิ่มเติมได้ทางเว็บไซต์กรมสนับสนุนบริการสุขภาพ (www.hss.moph.go.th) หรือสอบถามทางโทรศัพท์ 02 193 7000 ต่อ 18101-6 , 18408 , 18226 ในวันและเวลาราชการ
**************************
22 เมษายน 2563
รัฐบาลไทย-ข่าวทำเนียบรัฐบาล-วศ. รวบรวมคลังความรู้ COVID-19 ให้บริการสืบค้นออนไลน์ อำนวยความสะดวกสำหรับผู้สนใจค้นคว้าต่อยอด [กระทรวงการอุดมศึกษา วิทยาศาสตร์วิจัยและนวัตกรรม]
วันพฤหัสบดีที่ 14 พฤษภาคม 2563
วศ. รวบรวมคลังความรู้ COVID-19 ให้บริการสืบค้นออนไลน์ อํานวยความสะดวกสําหรับผู้สนใจค้นคว้าต่อยอด [กระทรวงการอุดมศึกษา วิทยาศาสตร์วิจัยและนวัตกรรม]
วศ. รวบรวมคลังความรู้ COVID-19 ให้บริการสืบค้นออนไลน์ อํานวยความสะดวกสําหรับผู้สนใจค้นคว้าต่อยอด
เมื่อวันที่ 7 พฤษภาคม 2563 นางสาวนิสากร จึงเจริญธรรม อธิบดีกรมวิทยาศาสตร์บริการ กระทรวงการอุดมศึกษา วิทยาศาสตร์ วิจัยและนวัตกรรม กล่าวว่า จากสถานการณ์การระบาดของโรค COVID-19 มีข้อมูลสารสนเทศที่เกี่ยวกับ COVID-19 เผยแพร่เป็นจํานวนมากและอยู่กระจัดกระจาย เกิดปัญหาต้องใช้เวลานานในการเข้าถึงข้อมูลที่ต้องการ ดังนั้นกรมวิทยาศาสตร์บริการ โดยสํานักหอสมุดและศูนย์สารสนเทศวิทยาศาสตร์และเทคโนโลยี จึงได้รวบรวมและจัดกลุ่มข้อมูลเพื่อให้บริการ เป็นศูนย์กลางการเก็บข้อมูลสําหรับประชาชน สถานประกอบการ นักวิจัยที่เกี่ยวข้องกับเรื่องไวรัสโควิด-19 หรือผู้สนใจทั่วไป เพื่อเป็นฐานข้อมูลในที่จะใช้ในการศึกษา การค้นคว้าต่อยอดที่เกี่ยวกับ COVID-19 โดยเปิดให้บริการ ผ่านเว็บไซต์http://lib1.dss.go.th/covidซึ่งประกอบด้วยองค์ความรู้ที่จัดกลุ่มไว้แล้ว ดังนี้
1.คําแนะนํา/คู่มือ สําหรับประชาชน บุคลากรทางการแพทย์ ผู้ประกอบการและ SME รวมทั้งคําแนะนําสําหรับการจัดการพื้นที่สาธารณะต่าง ๆ เช่น สถานที่จัดการประชุม สัมมนา การแข่งขันกีฬา สวนสนุก เป็นต้น
2. มาตรฐานผลิตภัณฑ์ และมาตรฐานการทดสอบผลิตภัณฑ์ทางการแพทย์ เช่น หน้ากากอนามัย เจลแอลกอฮอล์ น้ํายาฆ่าเชื้อ ถุงมือทางการแพทย์ เครื่องช่วยหายใจ
3. งานวิจัย/ บทความวิชาการ จากแหล่งอ้างอิงที่เชื่อถือได้
4. สื่อความรู้ ที่ผลิตจากหน่วยงานทั้งในและต่างประเทศ เช่น กรมควบคุมโรค สํานักงานคณะกรรมการอาหารและยา องค์การอนามัยโลก (WHO)
5. ฐานข้อมูลออนไลน์ ที่สามารถเข้าถึงรายการหนังสือ เอกสารมาตรฐานที่เกี่ยวกับ COVID-19 เช่น ASTM, ISO
ทั้งนี้สํานักหอสมุดและศูนย์สารสนเทศวิทยาศาสตร์และเทคโนโลยี กรมวิทยาศาสตร์บริการ เป็นแหล่งรวมคลังความรู้ด้านวิทยาศาสตร์และเทคโนโลยีของประเทศ ได้จัดทําและพัฒนาระบบสารสนเทศและเครือข่ายในรูปแบบห้องสมุดอิเล็กทรอนิกส์ (e-library) มีข้อมูลและองค์ความรู้ที่หลากหลาย ได้รับการตรวจสอบและมีแหล่งอ้างอิงที่เชื่อถือได้ สามารถนําไปใช้ประโยชน์และเผยแพร่ได้ สอบถามรายละเอียดเพิ่มเติมได้ที่ โทรศัพท์ 0 2201 7285 หรือ 02 201 7000
ข้อมูลข่าวโดย : กรมวิทยาศาสตร์บริการ (วศ.)
เผยแพร่ข่าว : นางสาวพรนภา สวัสดี
ส่วนสื่อสารองค์กร
กระทรวงการอุดมศึกษา วิทยาศาสตร์ วิจัยและนวัตกรรม
โทรศัพท์ 0 2333 3700 ต่อ 3728 - 3732 โทรสาร 0 2333 3834
Facebook : @MHESIThailand
Call Center โทร.1313
รัฐบาลไทย-ข่าวทำเนียบรัฐบาล-รวมผลงานรัฐบาล
วันเสาร์ที่ 2 กุมภาพันธ์ 2562
รวมผลงานรัฐบาล
รอบ 4 ปี
เอกสารประกอบการนําเสนอผลงานรัฐบาล (powerpoint)
คํากล่าวแถลงผลงานรัฐบาลปีที่ 4
หรือสามารถเข้าใช้านได้ที่ลิงค์นี้ http://www.thaigov.go.th/news/contents/details/18534
---------------------------------------------------------------------
สํานักนายกรัฐมนตรี
กระทรวงกลาโหม
กระทรวงการคลัง
กระทรวงการต่างประเทศ
กระทรวงการท่องเที่ยวและกีฬา
กระทรวงการพัฒนาสังคมและความมั่นคงของมนุษย์
กระทรวงเกษตรและสหกรณ์
กระทรวงคมนาคม
กระทรวงทรัพยากรธรรมชาติและสิ่งแวดล้อม
กระทรวงดิจิทัลเพื่อเศรษฐกิจและสังคม
กระทรวงพลังงาน
กระทรวงพาณิชย์
กระทรวงมหาดไทย
กระทรวงยุติธรรม
กระทรวงแรงงาน
กระทรวงวัฒนธรรม
กระทรวงวิทยาศาสตร์และเทคโนโลยี
กระทรวงศึกษาธิการ
กระทรวงสาธารณสุข
กระทรวงอุตสาหกรรม
สํานักงานตํารวจแห่งชาติ
รัฐบาลไทย-ข่าวทำเนียบรัฐบาล-"รัฐบาล" ขอประชาชน งดเดินทางข้ามจังหวัด หวั่น โควิด-19 กระจายเชื้อเพิ่มสูงขึ้น ส่วนผู้ที่ออกไปแล้ว ให้อยู่บ้าน อย่าไปข้างนอก
วันเสาร์ที่ 2 พฤษภาคม 2563
"รัฐบาล" ขอประชาชน งดเดินทางข้ามจังหวัด หวั่น โควิด-19 กระจายเชื้อเพิ่มสูงขึ้น ส่วนผู้ที่ออกไปแล้ว ให้อยู่บ้าน อย่าไปข้างนอก
"รัฐบาล" ขอประชาชน งดเดินทางข้ามจังหวัด หวั่น โควิด-19 กระจายเชื้อเพิ่มสูงขึ้น ส่วนผู้ที่ออกไปแล้ว ให้อยู่บ้าน อย่าไปข้างนอก
เมื่อวันที่ 2 พ.ค. น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า จากกรณีการเดินทางออกต่างจังหวัดของประชาชนในช่วงหยุดวันแรงงานแห่งชาติ 1 พ.ค.ที่ผ่านมา รัฐบาลมีความห่วงใยประชาชนเกี่ยวกับการแพร่ระบาดของไวรัสโควิด-19 เพราะแม้ขณะนี้สถานการณ์ในไทยจะดีขึ้น แต่ก็ยังอยู่ในเกณฑ์ที่ไม่น่าไว้วางใจได้ โดยการแพร่เชื้อจะเพิ่มสูงขึ้นได้ทุกเมื่อ หากไม่ได้รับความร่วมมือเป็นอย่างดีจากทุกภาคส่วน ดังนั้น ขอให้ประชาชนที่เดินทางออกต่างจังหวัด ปฏิบัติตามข้อห้ามของทางจังหวัดอย่างเคร่งครัด หากกลับภูมิลําเนา ให้พักอาศัยอยู่ภายในบ้านเรือน งดออกนอกบ้าน โดยเฉพาะการร่วมสังสรรค์และกิจกรรมรวมกลุ่ม อันจะเป็นต้นเหตุของการติดเชื้อและแพร่เชื้อ
น.ส.ไตรศุลี กล่าวว่า พล.อ.ประยุทธ์ จันทร์โอชา นายกรัฐมนตรีและ รมว.กลาโหม ในฐานะผู้อํานวยการศูนย์บริหารสถานการณ์โควิด-19 (ศบค.) ยังคงข้อกําหนดการให้ประชาชนงดหรือชะลอการเดินทางข้ามเขตพื้นที่จังหวัด เว้นแต่มีความจําเป็นอยู่ จึงขอให้ประชาชนงดการเดินทางข้ามเขตจังหวัดโดยไม่มีเหตุอันจําเป็น เพราะการเคลื่อนย้ายของผู้คน จะเป็นเหตุของการกระจายเชื้อไปยังพื้นที่ต่างๆ เหมือนที่เคยเกิดขึ้นมาแล้วในช่วงปลายเดือน มี.ค.ที่ผ่านมา
"รัฐบาลหวังให้ประชาชนได้ใช้เวลาวันหยุดพักผ่อน คลายความเครียดจากสถานการณ์ที่เกิดขึ้น จึงไม่เลื่อนวันหยุดในเดือน พ.ค.ออกไป พร้อมกับจะมีการผ่อนปรนมาตรการตามมา โดย ศบค.จะใช้เวลา 14 วัน ประเมินผล ซึ่งพวกเราทุกคนช่วยกันระมัดระวัง ป้องกันตัวเอง ร่วมกันช่วยให้สถานการณ์ดีขึ้นอย่างต่อเนื่อง เราก็มีโอกาสกลับมาใช้ชีวิตตามปกติได้โดยเร็ว แต่ถ้าเราไม่ช่วยกัน ปล่อยปละละเลย แล้วสถานการณ์กลับมาแย่ลง พวกเราก็อาจประสบกับความยากลําบากต่อไปอีกยาวนานพอสมควร" น.ส.ไตรศุลี กล่าว
............................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-สถานกงสุลใหญ่ ณ เมืองกัลกัตตา ร่วมกับวัดไทยพุทธคยาและสำนักงานพระธรรมทูตไทยสายประเทศอินเดีย-เนปาล ส่งคณะพระภิกษุและผู้ปฏิบัติธรรมตกค้างในอินเดียจำนวน 171 คนกลับประเทศไทย [กระทรวงการต่างประเทศ]
วันเสาร์ที่ 25 เมษายน 2563
สถานกงสุลใหญ่ ณ เมืองกัลกัตตา ร่วมกับวัดไทยพุทธคยาและสํานักงานพระธรรมทูตไทยสายประเทศอินเดีย-เนปาล ส่งคณะพระภิกษุและผู้ปฏิบัติธรรมตกค้างในอินเดียจํานวน 171 คนกลับประเทศไทย [กระทรวงการต่างประเทศ]
สถานกงสุลใหญ่ ณ เมืองกัลกัตตา ร่วมกับวัดไทยพุทธคยาและสํานักงานพระธรรมทูตไทยสายประเทศอินเดีย-เนปาล ส่งคณะพระภิกษุและผู้ปฏิบัติธรรมตกค้างในอินเดียจํานวน 171 คนกลับประเทศไทย
สถานกงสุลใหญ่ ณ เมืองกัลกัตตา ร่วมกับวัดไทยพุทธคยา วัดไทยพุทธคยา ๙๓๕ งานเผยแผ่พระธรรมทูตอินเดีย-เนปาล และสํานักงานพระธรรมทูตไทยสายประเทศอินเดีย-เนปาล ส่งคณะพระภิกษุและผู้ปฏิบัติธรรมตกค้างในอินเดีย ในวันที่ 24 และ 25 เมษายน 2563 ณ ท่าอากาศยานนานาชาติอําเภอคยา รัฐพิหาร ประเทศอินเดีย ด้วยเที่ยวบินเช่าเหมาลําพิเศษของสายการบิน Thai Air Asia
เที่ยวบินดังกล่าว สถานกงสุลใหญ่ฯ ได้ประสานขออนุมัติจากรัฐบาลอินเดียเป็นการพิเศษ เนื่องจากประเทศอินเดียยังคงปิดน่านฟ้าและห้ามการพาหนะขนส่งทั่วประเทศเพื่อป้องกันการแพร่ระบาดของเชื้อไวรัสโคโรนาหรือ COVID-19 และสถานกงสุลใหญ่ฯ ได้รับใบอนุญาตพิเศษเพื่อนําพาหนะไปรับพระภิกษุและผู้ปฏิบัติธรรมที่ตกค้างในพื้นที่สังเวชนียสถานต่าง ๆ ในรัฐอุตตรประเทศและรัฐพิหาร ซึ่งเป็นพื้นที่ห่างไกล เพื่อมาขึ้นเครื่องบิน ณ ท่าอากาศยานนานาชาติอําเภอคยา
คณะพระภิกษุและผู้ปฏิบัติธรรมได้รับการตรวจสุขภาพออกใบรับรองแพทย์ fit to fly โดยบุคลากรทางการแพทย์ท้องถิ่นของรัฐพิหารและรัฐอุตตรประเทศ และ สถานกงสุลใหญ่ฯ ได้ออกหนังสือรับรองการเดินทางให้แก่ผู้โดยสารทุกคน รวมจํานวนผู้โดยสาร 171 คน เป็นพระสงฆ์ 105 รูป แม่ชี 11 ท่าน อุบาสก 14 คน และอุบาสิกา 41 คน จากวัดและสํานักปฏิบัติธรรมต่าง ๆ 24 แห่ง
คณะฯ ออกเดินทางด้วยสายการบิน Thai Air Asia เที่ยวบินที่ FD 9123 ออกจากท่าอากาศยานนานาชาติอําเภอคยาเวลา 13.00 น. (เวลาอินเดีย) และถึงท่าอากาศยานนานาชาติดอนเมือง กรุงเทพฯ โดยสวัสดิภาพ เมื่อเวลา 17.20 น. (เวลาไทย) ที่ผ่านมา และคณะฯ จะเข้ารับการกักตัวในสถานที่ที่จัดให้โดยรัฐบาลไทยเป็นเวลา 14 วัน ตามมาตรการของกระทรวงสาธารณสุข
#น้ําใจคนไทยไม่ทิ้งกัน #ผู้แสวงบุญชาวไทยในอินเดีย #ชาวไทยในอินเดีย #ThaiConsular #ThaiKolkata #การทูตเพื่อประชาชนทุกแห่งหนเราดูแล
รัฐบาลไทย-ข่าวทำเนียบรัฐบาล-SME D Bank จัดเต็มคอร์สเรียนออนไลน์ฟรี 4 หลักสูตร เพื่อเอสเอ็มอี เพิ่มความรู้ เสริมทักษะ รับวิถีชีวิตใหม่ ต่อยอดธุรกิจได้อย่างเหมาะสม
วันพุธที่ 20 พฤษภาคม 2563
SME D Bank จัดเต็มคอร์สเรียนออนไลน์ฟรี 4 หลักสูตร เพื่อเอสเอ็มอี เพิ่มความรู้ เสริมทักษะ รับวิถีชีวิตใหม่ ต่อยอดธุรกิจได้อย่างเหมาะสม
ธพว.จัดโครงการ SME-D Scale up Academy 2020 คอร์สเรียนออนไลน์ ฟรีไม่มีค่าใช้จ่าย  หนุนผู้ประกอบการเอสเอ็มอี พลิกวิกฤตสร้างโอกาส ต่อยอดสร้างธุรกิจ รับยุค New Normal ตลอดเดือนมิถุนายน-กรกฎาคม 2563
นางสาวนารถนารี รัฐปัตย์ กรรมการผู้จัดการ ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) หรือ SME D Bank เปิดเผยว่า ธพว.ในฐานะสถาบันการเงินเฉพาะกิจของรัฐ พร้อมสนับสนุนผู้ประกอบการเอสเอ็มอีทําธุรกิจ ภายใต้นโยบาย “เติมความรู้คู่เงินทุน” จัดโครงการ SME-D Scale up Academy 2020 คอร์สเรียนออนไลน์ พลิกวิกฤตสร้างโอกาส ต่อยอดสร้างธุรกิจ ครอบคลุม 4 หลักสูตร ฟรีไม่มีค่าใช้จ่าย ตลอดเดือนมิถุนายน-กรกฎาคม 2563 เพื่อเติมความรู้ เพิ่มทักษะการทําธุรกิจให้กับผู้ประกอบการ หลังสถานการณ์ไวรัสโคโรนา 2019 หรือโควิด-19 คลี่คลาย รับยุค New Normal หรือวิถีชีวิตใหม่ ทําให้วางแผนการตลาดได้เหมาะสม และเข้าสู่แหล่งเงินทุนต่อยอดธุรกิจได้อย่างยั่งยืน
สําหรับคอร์สเรียนออนไลน์ “พลิกวิกฤตสร้างโอกาส ต่อยอดสร้างธุรกิจ” ได้รับเกียรติจากผู้เชี่ยวชาญแต่ละสาขามาถ่ายทอดให้ความรู้และคําปรึกษาให้กับผู้เข้าอบรมนําไปใช้ต่อยอดธุรกิจได้อย่างมีประสิทธิภาพ สามารถเรียนผ่าน Google Classroom ได้ทุกที่ทุกเวลา ตลอด 24 ชั่วโมง ได้แก่ การออกแบบสินค้าและบริการ (Product / service) พรชัย ไชยเสนีย์ บริษัท Detekt Design จํากัด วันที่ 1 มิถุนายน 2563, การสร้างแบบจําลองธุรกิจ (Business Model Canvas) พันธบัตร สันติมากร บริษัท แบงคอก เวนเจอร์ส จํากัด วันที่ 15 มิถุนายน 2563, การตลาดยุคดิจิทัล (Digital Marketing) ธันย์ชนก อุณหชาติ บริษัท Digisaws จํากัด วันที่ 29 มิถุนายน 2563 และการเข้าสู่แหล่งเงินทุน ต่อยอดการเติบโตทางธุรกิจ (Finance) อภิวัฒน์ หวังมีชัย บริษัท บนกองเงินกองทอง จํากัด วันที่ 13 กรกฎาคม 2563
"ขอเชิญชวนผู้ที่สนใจเข้าร่วมเรียนออนไลน์ โดยสมัครได้ตั้งแต่วันนี้เป็นต้นไป เพื่อเพิ่มทักษะและความรู้ด้านวิชาการ เช่น ขั้นตอนการออกแบบความคิด, เทรนด์ของการทําธุรกิจในปัจจุบัน, ข้อดีของการขายออนไลน์ และการเตรียมตัวขยายธุรกิจ ด้วยการเข้าสู่แหล่งเงินทุน เป็นต้น นอกจากนี้ ผู้ที่เข้าเรียนยังเข้าร่วมกิจกรรมต่าง ๆ ของโครงการ เช่น การประกวดแผนธุรกิจ, การใช้โปรแกรมบัญชีออนไลน์ฟรี ช่วยให้ผู้ประกอบการพลิกวิกฤต เพื่อสร้างโอกาสต่อยอดธุรกิจได้อย่างเหมาะสม สอดคล้องกับแนวคิดของธนาคาร “เติมความรู้คู่ทุน” นอกจากมาตรการด้านการเงินแล้วยังมีกระบวนการพัฒนาผู้ประกอบการตลอดเส้นทางธุรกิจควบคู่กันด้วย” นางสาวนารถนารี กล่าว
ทั้งนี้ ผู้ประกอบการเอสเอ็มอี หรือประชาชนที่สนใจสามารถเข้าร่วมเรียนออนไลน์โดยสมัครได้ที่ https://powersmethai.page.link/29hQ หรือสแกน QR Code ในโปสเตอร์ เมื่อผู้สมัครลงทะเบียนเสร็จเรียบร้อยแล้วจะได้รับ E-Mail ตอบกลับในการยืนยันการลงทะเบียนพร้อมรหัสของชั้นเรียนทั้งหมด 7 ตัวอักษรเพื่อใช้เข้าเรียนใน Google Classroom สอบถามข้อมูลเพิ่มเติมได้ที่ Call Center โทร.1357